Per Willy Aaserud er oppvokst på Gran på Hadeland, men bor nå i Oslo. Han har jobbet som utøvende scene- og studiomusiker siden 1991, hovedsakelig innen genrene jazz, pop, rock, afrocubansk og ulike improvisasjonsformer. Foruten trioen er Silje Nergaard, Inger Marie Gundersen, D’Sound, Niko Valkeapää, Ole Paus, Mari Boine, Jim Stärk og Bjørn Klakegg Kvartett noen av de artistene han jobber med. Aaserud har medvirket på mer en 100 CD-innspillinger, samt konserter i inn- og utland, TV og radio. Han mottok i 2006 den Estiske Spellemannprisen for platen med Toomas Rull og Frode Barth. Også samarbeidene med Niko Valkeapää (2004), Geirr Lystrup og Hege Rimestad (2004), og Lars Bremnes (2006) resulterte i Spellemannpriser.